system
Răspunde în limba română, în stilul Wikipedia, cat mai corect gramatical.
user
Care sunt informațiile importante despre 11 iulie?
assistant
11 iulie este a 192-a zi a calendarului gregorian și a 193-a zi în anii bisecți. Mai sunt 173 de zile până la sfârșitul anului.

Evenimente 

 
 1346: Carol al IV-lea de Luxemburg este ales împărat romano-german.
 1533: Papa Clement al VII-lea l-a excomunicat pe regele Henric al VIII-lea al Angliei.
 1708: Bătălia de la Oudenaarde: Armata franceză a Ducelui de Vendôme a fost învinsă de armata imperială condusă de Prințul Eugen de Savoia și de către armata britanică condusă de Ducele de Marlborough.
 1714: Dimitrie Cantemir este ales membru de onoare al Academiei din Berlin.
 1776: Căptitanul James Cook începe cea de-a treia călătorie. În principal scopul călătoriei a fost o încercare de a descoperi Pasajul de Nord-Vest.
 1789: În timpul Revoluției Franceze, ministrul de finanțe al regelui Ludovic al XVI-lea, Jacques Necker, este demis, ceea ce duce la Căderea Bastiliei.
 1801: Astronomul francez Jean-Louis Pons descoperă prima sa cometă. În următorii 27 de ani el a descoperit alte 36 de comete, mai mult decât oricare altă persoană din istorie.
 1917: Primul război mondial: Bătălia de la Mărăști. Armata a II–a română, comandată de generalul Alexandru Averescu, înfrânge armata germană (11 iulie – 19 iulie).
 1940: România se retrage din Liga Națiunilor (Societatea Națiunilor).
 1951: Germania devine Membru UNESCO.
 1973: Zborul Varig 820 al companiei aeriene braziliane Varig se prăbușește lângă Paris, Franța, la 4 km de aeroportul Orly, din cauza fumului din cabină de la un incendiu de la o toaletă. Incendiul a provocat 123 de morți; au fost doar 11 supraviețuitori (zece membri ai echipajului și un pasager). Ca răspuns, FAA interzice fumatul în toaletele avioanelor.
 1978: Dezastrul Los Alfaques: un camion care transporta gaz lichid se prăbușește și explodează într-un loc de campare de pe coastă din Tarragona, Spania, ucigând 216 turiști.
 1979: Prima stație spațială a Americii, Skylab, este distrusă la reintrarea în atmosfera Pământului deasupra Oceanului Indian.
 1983: O companie aeriană Boeing 737–200 TAME s-a prăbușit în apropiere de Cuenca, Ecuador, ucigând toți cei 119 pasageri și echipajul de la bord.
 1991: Eclipsă totală de Soare în Hawaii și Mexico.
 1995: Trupe sârbo-bosniace condusă Ratko Mladić au invadat localitatea Srebrenica, care se afla sub protecția trupelor ONU.
 1997: Președintele Statelor Unite, Bill Clinton, vine într-o vizită scurtă de 8 ore la București, ocazie cu care s-a lansat parteneriatul strategic bilateral româno-american. Clinton a fost al doilea președinte american în exercițiu, după Richard Nixon, care a vizitat România. Clinton și Constantinescu au mers în Piața Universității unde au fost întâmpinați de o mulțime impresionantă.
 1999: Sârbii din Kosovo își suspendă colaborarea cu Forța de menținere a păcii condusă de NATO (KFOR)
 2012: Astronomii anunță descoperirea S/2012 P 1, a cincea lună a lui Pluto.
 2021: Richard Branson devine primul civil care a fost lansat în spațiu cu ajutorul navei sale spațiale Virgin Galactic.

Nașteri 
 1561: Luis de Góngora, poet spaniol și dramaturg (d. 1627)
 1657: Regele Frederic I al Prusiei (d. 1713)
 1662: Maximilian al II-lea Emanuel, Elector de Bavaria (d. 1726)
 1723: Caroline Louise de Hesse-Darmstadt, marchiză de Baden (d. 1783)
 1723: Jean-François Marmontel, poet francez (d. 1799)
 1732: Jérôme Lalande, matematician francez și astronom (d. 1807)
 1738: Prințul Albert de Saxonia, Duce de Teschen (d. 1822)

 1751: Caroline Matilda de Wales, regină a Danemarcei și Norvegiei (d. 1775)
 1767: John Quincy Adams, politician american, al 6-lea președinte al SUA (d. 1848)
 1826: Franz Grashof, inginer german (d. 1893)
 1834: James McNeill Whistler, pictor american (d. 1903)
 1846: Léon Bloy, scriitor francez (d. 1917)
 1866: Prințesa Irene de Hesse (d. 1953)
 1885: Roger de La Fresnaye, pictor francez (d. 1925)
 1888: Carl Schmitt, filozof german  (d. 1985)
 1912: Sergiu Celibidache, dirijor român (d. 1996)
 1913: Teofil T. Vescan, fizician și pedagog român (d. 1963)
 1916: Alexandr Mihailovici Prohorov, fizician rus, laureat al Premiului Nobel (d. 2002)
 1920: Yul Brynner, actor american de origine rusă (d. 1985)
 1920: Zecharia Sitchin, scriitor american (d. 2010)
 1924: Alberto Uria, pilot uruguaian (d. 1988)
 1926: Pierre de Boisdeffre, istoric, diplomat și critic literar francez (d. 2002)
 1930: Harold Bloom, teoretician de literatură american și critic (d. 2019)
 1934: Giorgio Armani, designer vestimentar italian

 1939: Marcu Tudor, politician român
 1942: Tomasz Stańko, trompetist polonez
 1943: Luciano Onder, jurnalist, și de televiziune italian
 1946: Matei Cazacu, scriitor român
 1955: Mariana Buruiană, actriță română
 1955: Maria Dragomiroiu, interpretă română de muzică populară
 1959: Suzanne Vega, cântăreață americană
 1966: Șab Mami, cântăreț algerian
 1970: Justin Chambers, actor american
 1974: André Ooijer, fotbalist olandez
 1975: Marriah Bridget Andersen, actriță de film americană și fotomodel
 1979: Éric Abidal, fotbalist francez
 1986: Yoann Gourcuff, fotbalist francez
 1986: Jean-Christophe, Prinț Napoléon
 1990: Caroline Wozniacki, jucătoare de tenis daneză, nr.1 mondial timp de 77 de săptămâni
 1994: Caleb Ewan, ciclist australian

Decese 
 472: Anthemius, împărat roman (n. 420)
 1183: Otto I de Wittelsbach, Duce de Bavaria (n. 1117)
 1302: Robert al II-lea de Artois (n. 1250)
 1593: Giuseppe Arcimboldo, pictor italian (n. 1527)
 1766: Elisabeta de Parma, a doua soție a regelui Filip al V-lea al Spaniei (n. 1692)
 1797: Ienăchiță Văcărescu, poet, istoric român (n. 1740)
 1844: Evghenii Baratînski, poet rus (n. 1800)

 1887: Alphonse Colas, pictor francez (n. 1818)
 1920: Împărăteasa Eugenia a Franței, soția lui Napoleon al III-lea (n. 1826)
 1937: George Gershwin, compozitor, pianist și dirijor american (n. 1898)
 1941: Theodor Davila, fotbalist român (n. 1888)
 1952: Valeriu Traian Frențiu, episcop român unit, victimă a regimului comunist (n. 1875)
 1954: Albert André, pictor francez (n. 1869)
 1974: Pär Lagerkvist, scriitor suedez, laureat al Premiului Nobel (n. 1891)  
 1989: Sir Laurence Olivier, actor și regizor britanic (n. 1907)
 1995: Mihai Botez, matematician și disident român (n. 1940)
 2021: George Ciamba, diplomat român de carieră (n. 1966)
 2023: Milan Kundera, scriitor francez de origine cehă (n. 1929)

Sărbători 

 Sărbători religioase
 Sfânta Olga, regenta Rusiei Kieviene (calendar bizantin)
 Sfântul Benedict, călugăr, patronul Europei (calendar latin)
 Sărbători naționale
 Mongoliaː Ziua Victoriei Revoluției Populare (1921)
 Zile internaționale
 Ziua Internațională a Populației Pământului

Note

 
! 11
! 07 11